CELEX: E2013P0016
Language: lv
Date: 2013-07-09 00:00:00
Title: EBTA Uzraudzības iestādes 2013. gada 9. jūlijā iesniegtā prasība pret Islandi (Lieta E-16/13)

10.10.2013   
            
            
               LV
            
            
               Eiropas Savienības Oficiālais Vēstnesis
            
            
               C 294/7
            
         EBTA Uzraudzības iestādes 2013. gada 9. jūlijā iesniegtā prasība pret Islandi
   (Lieta E-16/13)
   2013/C 294/07
   EBTA Uzraudzības iestāde, ko pārstāvēja Markus Schneider un Catherine Howdle, 35 rue Belliard, 1040 Brussels, Belgium, 2013. gada 9. jūlijā EBTA Tiesā iesniedza prasību pret Islandi.
   EBTA Uzraudzības iestāde pieprasa, lai EBTA Tiesa:
   
               1)
            
            
               pasludina, ka noteiktajā termiņā i) nepieņemot pasākumus vai ii) nekavējoties nepaziņojot EBTA Uzraudzības iestādei par pasākumiem, kuri jāīsteno saskaņā ar aktu, kas minēts Līguma par Eiropas Ekonomikas zonu XIX pielikuma 7.b punktā (Eiropas Parlamenta un Padomes 2009. gada 14. janvāra Direktīva 2008/122/EK par patērētāju aizsardzību attiecībā uz dažiem aspektiem, kas saistīti ar daļlaika lietojuma tiesībām, ilgtermiņa brīvdienu produktiem, tālākpārdošanas un apmaiņas līgumiem) un pielāgots EEZ līgumam ar tā 1. protokolu, Islande nav izpildījusi saistības saskaņā ar minēto aktu un EEZ līguma 7. pantu;
            
         
               2)
            
            
               piespriež Islandei segt šīs tiesāšanās izdevumus.
            
         Juridiskā un faktiskā pamatinformācija un prasības juridiskais pamats
   
               —
            
            
               Šis EBTA Uzraudzības iestādes pieprasījums attiecas uz to, ka Islande līdz 2012. gada 11. septembrim nav ievērojusi EBTA Uzraudzības iestādes 2012. gada 11. jūlija argumentēto atzinumu par to, ka valsts nav ieviesusi savā tiesību sistēmā Eiropas Parlamenta un Padomes 2009. gada 14. janvāra Direktīvu 2008/122/EK par patērētāju aizsardzību attiecībā uz dažiem aspektiem, kas saistīti ar daļlaika lietojuma tiesībām, ilgtermiņa brīvdienu produktiem, tālākpārdošanas un apmaiņas līgumiem (turpmāk “akts”), kas minēta Līguma par Eiropas Ekonomikas zonu XIX pielikuma 7.b punktā un pielāgota minētajam līgumam ar tā 1. protokolu.
            
         
               —
            
            
               EBTA Uzraudzības iestāde norāda, ka tai nav informācijas, kas liecinātu par to, ka akts ir pilnībā ieviests.